**ADATVÉDELMI TÁJÉKOZTATÓ ÉS FOLYAMATLEÍRÁS AZ ELEKTRONIKUS MEGFIGYELŐRENDSZER MŰKÖDTETÉSÉVEL MEGVALÓSULÓ ADATKEZELÉSEKRŐL**

A BA-HA-MA’S Kft. (továbbiakban: Társaság, Adatkezelő az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint, jelen tájékoztatóval és folyamatleírással ezúton tájékoztatja Önt személyes adatai kezelésével kapcsolatos minden tényről. A folyamatban való részvétellel Ön, a jelen folyamatleírás szerint válik az adatkezelés érintettjévé.

**AZ ADATKEZELŐ PONTOS MEGNEVEZÉSE, ELÉRHETŐSÉGEI:**

**Adatkezelő megnevezése: BA-HA-MA’S Kft.**

Levelezési cím: 2120 Dunakeszi, Pallag utca 55.

Cégjegyzékszám: 13-09-178848

Adószám: 12245442-2-13

Telefonszám: +36 27 548 150;

E-mail: kozpont@bahamas.hu

Adatkezelő képviselője: Péterszegi János – ügyvezető

Adatvédelmi tisztviselő elérhetősége [dpo@qualityconsult.hu](mailto:dpo@qualityconsult.hu) - Quality Consult Kft

**AZ ADATKEZELÉS CÉLJA:**

Az Adatkezelők tulajdonában, vagy használatában álló épületben, ingatlanon tartózkodó személyek, életének, testi épségének, valamint ezen, személyek és az Adatkezelő tulajdonában, vagy használatában lévő vagyontárgyak védelme, továbbá az elektronikus információbiztonság biztosítása, továbbá a jogsértések észlelése, az elkövető tettenérése, a jogsértő cselekmények megelőzése, illetve, hogy az ezekkel összefüggésben készített felvételek bizonyítékul szolgálhassanak egy esetleges bírósági vagy hatósági eljárásban.

**AZ ADATKEZELÉS JOGALAPJA:**

jogos érdek – GDPR 6. cikk (1) bekezdés f) pont

**KEZELT ADATOK KÖRE:**

az érintett képmása, a kameraképpel megszerezhető adatok (tartózkodási hely, tartózkodási idő)

**AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:**

Az Adatkezelők az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy az Adatkezelő jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsájtani.

**A SZEMÉLYES ADATOK TÁROLÁSÁNAK IDŐTARTAMA:**

a felvétel felhasználás hiányában a rögzítéstől számított 14 munkanap.

**AUTOMATIZÁLT DÖNTÉSHOZATAL TÉNYE:**

az adatkezelés során automatizált döntéshozatal nem történik.

**AZ ADATKEZELÉS FOLYAMATÁNAK LEÍRÁSA:**

Az Adatkezelők a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényben (a továbbiakban: Szvtv.) meghatározottak figyelembevételével elektronikus megfigyelőrendszert üzemeltetnek a következő ingatlanon/épületekben:

* 2120 Dunakeszi, Pallag utca 55.

A folyamatosan sugárzott képek megtekintésére jogosultak köre:

A BA-HA-MA’S Kft. meghatározott munkavállalói, megbízottjai. A megbízott munkavállaló, ill. külső megbízott szervezet kizárólag a kötelezettségeit meghatározó szabályzás keretei között - az adatkezelés céljához szükséges mértékben - tekinthet be a sugárzott élőképekbe.

A rögzített kameraképek korlátozása és az azokba való betekintés:

Az elektronikus megfigyelőrendszerrel rögzített felvételekbe csak a betekintésre jogosult személyek tekinthetnek be és csak korlátozási joggal rendelkező személyek korlátozhatják a felvételek kezelését.

Annak érdekében, hogy az Adatkezelő minél kevésbé terjeszkedjen az érintettek magánszférájába, az Szvtv. 31. § alapján az Adatkezelő minden, a kamerával rögzített felvételekbe történő betekintésekről jegyzőkönyvet vesz fel, amiben rögzíteni kell az Szvtv. végrehajtásáról szóló 22/2006. (IV. 25.) BM rendelet 10. § (1) bekezdésében meghatározott adatokat. A jegyzőkönyv kezelésének jogalapja a GDPR 6. cikk (1) c) szerinti jogi kötelezettség. A jegyzőkönyvet az Adatkezelő az adatkezelés helyén tárolja és felhasználás hiányában a rögzítéstől számított 14 nap elteltével megsemmisíti.

Az Szvtv. előírásán túl az Adatkezelő a képek korlátozásáról is jegyzőkönyvet készít az elszámoltathatóság elvének való megfelelés érdekében, a jegyzőkönyv megsemmisítésére a korlátozott felvétel megőrzésére vonatkozó határidő irányadó.

Az elektronikus megfigyeléssel kapcsolatos garanciális szabályok

Az Adatkezelő semmilyen indokból és módon nem folytat elektronikus megfigyelést:

* abból a célból, hogy egy munkavállaló munkaintenzitását megfigyelje,
* abból a célból, hogy a munkavállalók munkahelyi viselkedését befolyásolja,
* szenzitív területeken, így különösen öltözőben, mosdóban, illemhelyen,
* olyan területen, ahol a munkavállalók pihenőidejüket vagy munkaközi szünetüket, vagy pihenőidejüket töltik, különösen pihenőszobában, dohányzásra kijelölt helyen,

Az Adatkezelő azonban abból a célból folytathat elektronikus megfigyelést, hogy meggyőződjön róla, hogy az egészséget nem veszélyeztető és biztonságos munkavégzés érdekében a munkavállalók megtartják-e a rájuk vonatkozó rendelkezéseket.

Elektronikus megfigyelőrendszer közterület megfigyelésére nem alkalmazható. A kamera látószöge a céljával összhangban álló területre irányulhat.

**AZ ÉRINTETTI JOGGYAKORLÁSRA VONATKOZÓ SZABÁLYOK:**

Az Adatkezelő tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* információt kérhet arra vonatkozóan, hogy az érintettre nézve kezel-e kamerafelvételt az Adatkezelő, azaz gyakorolhatja a GDPR 15. cikke szerinti hozzáférési jogát,
* kérheti személyes adatainak helyesbítését,
* kérheti személyes adatai kezelésének korlátozását,
* tiltakozhat az adatkezelés ellen,
* kérheti az adatok törlését, amennyiben a GDPR 17. cikk (1) bekezdésében meghatározott valamely feltétel fennáll.

Abban az esetben, amennyiben Ön a GDPR 15. cikk (3) bekezdés alapján az adatkezelés tárgyát képező személyes adatok másolatát az adatkezelőtől kéri, úgy az adatkezelő azt a rendelkezésére bocsátja, kivéve, ha ez a jog mások jogait és szabadságait hátrányosan érinti.

Az érintett élhet a GDPR 18. cikke szerinti korlátozási jogával a felvétel fent meghatározott tárolási idején belül (30 nap). Ebben az esetben meg kell jelölnie, hogy milyen okból kéri, hogy az Adatkezelő a felvételt a tárolási határidő elteltével se törölje vagy semmisítse meg. Ilyen okok a GDPR 18. cikk (1) bekezdése szerint az alábbiak lehetnek:

* az érintett vitatja a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,
* az érintett a GDPR 21. cikk (1) bekezdése szerint tiltakozott az adatkezelés ellen, ugyanis úgy véli, hogy az Adatkezelő vagy harmadik személy jogos érdeke okán nem korlátozhatta volna az ő magánszféráját.

**A korlátozott felvételek tárolásának határideje**

- amennyiben az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,

- amennyiben az érintett a GDPR 21. cikk (1) bekezdése szerint tiltakozott az adatkezelés ellen, ugyanis úgy véli, hogy a Adatkezelő vagy harmadik személy jogos érdeke okán nem korlátozhatta volna az ő magánszféráját, ebben az esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

- amennyiben az érintett véleménye szerint az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását, vagy az érintett véleménye szerint az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez, úgy a korlátozott felvételeket az Adatkezelő az alábbi határidőig őrzi meg:

* amennyiben a korlátozott felvételről az érintett a GDPR 15. cikk (3) bekezdése alapján másolatot kér és ezt az adatkezelő számára biztosítja, a másolat átadásáig,
* a hatóság hivatalos eljárása során megkeresi az Adatkezelőt és az Adatkezelő számára a korlátozott felvételt átadja, úgy a felvétel hatóság részére történő átadásáig,
* amennyiben az előbbi két feltétel egyike sem valósul meg, úgy legkésőbb a Polgári Törvénykönyvről szóló 2013. évi V. törvény 6:22. § (1) bekezdés alapján az általános elévülési ideig, azaz 5 évig őrzi meg

Ha az érintett kérelme egyértelműen megalapozatlan vagy túlzó, Adatkezelő a kért információ vagy tájékoztatás nyújtásával vagy a kért intézkedés meghozatalával járó adminisztratív költségeire észszerű összegű díjat számíthat fel, vagy megtagadhatja a kérelem alapján történő intézkedést.

Az Adatkezelő törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be az adatvédelmi tisztviselőnek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően az Adatkezelő erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz (<http://www.naih.hu>; e-mail: [ugyfelszolgalat@naih.hu](mailto:ugyfelszolgalat@naih.hu)), vagy – választása szerint – a lakóhelye vagy tartózkodási helye szerint illetékes törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először kapcsoltatóinkkal vegye fel a kapcsolatot!